Kaluga

Kaluga (russisk Калу́га) er ein by og administrativt senter i Kaluga oblast i Russland. Han ligg ved elva Oka, rundt 170 km sørvest for Moskva. Byen har om lag 330 000 innbyggjarar. 

 Historie 
Kaluga vart grunnlagd på midten av 1300-talet som ei grensefestning ved den sørvestlege grensa til Storfyrstedømet Moskva. Han vart første gong nemnd i historiske dokument i 1371. I mellomalderen var Kaluga ein mindre busetnad eigd av Vorotynskij-fyrstane, som hadde familiegods sørvest for dagens by. På 1700-talet voks busetnaden til ein handels- og administrasjonsby. Under Napoleonskrigane i 1812 var Kaluga hovudkvarter for general Mikhail Kutuzov. 

Under den andre verdskrigen vart Kaluga okkupert av tyske styrkar frå oktober 1941, men vart gjenerobra av den raude armeen alt i desember 1941.

mini|venstre|Romfartsmuseet i Kaluga.

Kaluga er kjend for sin mest kjende innbyggjarar, Konstantin Tsiolkovskij, ein pioner innan rakettforsking, som vert rekna som den russiske romfarten sin far. Han byrja karrieren sin som skulelærar i Kaluga. Tsiolkovskij grunnla i 1892 eit institutt for fysikk i Kaluga. Den tidlegare bustaden hans er i dag eit russisk romfartsmuseum, tileigna hans teoretiske prestasjonar og deira praktiske bruk innan moderne romforsking.

 Økonomi 
Kaluga har i de seinare åra vorte eit av sentra for bilindustrien i Russland, etter at fleire utanlandske produsentar har bygt fabrikkar i området.

I mai 2007 kunngjorde Volkswagen at dei ville bygge ein bilfabrikk i Kaluga, som stod ferdig i 2009. Investeringa var på over 370 millionar Euro. Fabrikken starta produksjon av Skoda Octavia i 2008 og i 2009 produksjon av VW-modellane Passat, Touareg og Polo. Fabrikken er planlagt for ein produksjon på 115 000 biler pr år.Volkswagen errichtet Fertigungswerk im russischen Kaluga Finanznachrichten.de, 26. mai 2006

Den 15. oktober 2007 starta Volvo bygginga av ein ny lastebilfabrikk, som stod ferdig tidleg i 2009. Fabrikken har ein kapasitet på 10 000 Volvo- og 5 000 Renault-lastebilar.New Volvo Group assembly plant in Kaluga , Volvo Group corporate news, 15. oktober 2007

Den 12. desember 2007 kunngjorde PSA Peugeot Citroën at dei ønskjer å bygge ein ny bilfabrikk i Kaluga, som vart ferdigstilt i 2009. Fabrikken er bygt for produksjon av mellomstore biler.PSA Peugeot Citroën to Build Plant in Kaluga, Russland, PSA Peugeot Citroën press release, 12. desember 2007

Den 28. desember 2007 kunngjorde Mitsubishi Motors at de hadde ønskte om å bygge ein fabrikk i Kaluga med ein årleg produksjonskapasitet på 50 000 bilar.Mitsubishi signs contract to build plant in Kaluga, RIA Novosti, 28. desember 2007

 Transport 
Kaluga er knytt til Moskva via jernbane og den historiske «Kalugavegen», som i dag er hovudvegen E105. Kaluga Grabtsevo lufthamn ligg 6 km nordaust for sentrum av byen.

 Kjende personar frå Kaluga 
 Konstantin Tsiolkovskij, rakettforskar
 Imam Sjamil, avarisk politikar
 Jurij Averbakh, stormeister i sjakk

 Kjelder 

 Denne artikkelen bygger på «Kaluga» frå , den 30. november 2008. 

Bakgrunnsstoff